CELEX: 32021R2290
Language: el
Date: 2021-12-21 00:00:00
Title: Εκτελεστικός κανονισμός (ΕΕ) 2021/2290 της Επιτροπής της 21ης Δεκεμβρίου 2021 σχετικά με τη θέσπιση κανόνων για τις μεθόδους υπολογισμού των κοινών δεικτών εκροών και αποτελεσμάτων που καθορίζονται στο παράρτημα I του κανονισμού (ΕΕ) 2021/2115 του Ευρωπαϊκού Κοινοβουλίου και του Συμβουλίου σχετικά με τη θέσπιση κανόνων για τη στήριξη των στρατηγικών σχεδίων που πρέπει να καταρτίζονται από τα κράτη μέλη στο πλαίσιο της κοινής γεωργικής πολιτικής (στρατηγικά σχέδια για την ΚΓΠ) και να χρηματοδοτούνται από το Ευρωπαϊκό Γεωργικό Ταμείο Εγγυήσεων (ΕΓΤΕ) και το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση των κανονισμών (ΕΕ) αριθ. 1305/2013 και (ΕΕ) αριθ. 1307/2013

22.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 458/486
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/2290 ΤΗΣ ΕΠΙΤΡΟΠΗΣ
         της 21ης Δεκεμβρίου 2021
         σχετικά με τη θέσπιση κανόνων για τις μεθόδους υπολογισμού των κοινών δεικτών εκροών και αποτελεσμάτων που καθορίζονται στο παράρτημα I του κανονισμού (ΕΕ) 2021/2115 του Ευρωπαϊκού Κοινοβουλίου και του Συμβουλίου σχετικά με τη θέσπιση κανόνων για τη στήριξη των στρατηγικών σχεδίων που πρέπει να καταρτίζονται από τα κράτη μέλη στο πλαίσιο της κοινής γεωργικής πολιτικής (στρατηγικά σχέδια για την ΚΓΠ) και να χρηματοδοτούνται από το Ευρωπαϊκό Γεωργικό Ταμείο Εγγυήσεων (ΕΓΤΕ) και το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση των κανονισμών (ΕΕ) αριθ. 1305/2013 και (ΕΕ) αριθ. 1307/2013
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2021/2115 του Ευρωπαϊκού Κοινοβουλίου και του Συμβουλίου, της 2ας Δεκεμβρίου 2021, σχετικά με τη θέσπιση κανόνων για τη στήριξη των στρατηγικών σχεδίων που πρέπει να καταρτίζονται από τα κράτη μέλη στο πλαίσιο της κοινής γεωργικής πολιτικής (στρατηγικά σχέδια για την ΚΓΠ) και να χρηματοδοτούνται από το Ευρωπαϊκό Γεωργικό Ταμείο Εγγυήσεων (ΕΓΤΕ) και το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση των κανονισμών (ΕΕ) αριθ. 1305/2013 και (ΕΕ) αριθ. 1307/2013 (1), και ιδίως το άρθρο 133,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2021/2115 θεσπίζει νέο νομικό πλαίσιο για την κοινή γεωργική πολιτική (ΚΓΠ) με σκοπό τη βελτίωση της συμβολής της στην επίτευξη των στόχων της Ένωσης. Ο εν λόγω κανονισμός θέτει τους στόχους της Ένωσης για την ΚΓΠ και ορίζει τους τύπους παρέμβασης, καθώς και τις κοινές ενωσιακές απαιτήσεις που ισχύουν για τα κράτη μέλη, ενώ παράλληλα αφήνει στα κράτη μέλη ευελιξία στον σχεδιασμό των παρεμβάσεων που προβλέπονται στα στρατηγικά τους σχέδια για την ΚΓΠ. Τα κράτη μέλη πρέπει να καταρτίσουν τα εν λόγω στρατηγικά σχέδια για την ΚΓΠ και να υποβάλουν τις προτάσεις τους για τα εν λόγω σχέδια στην Επιτροπή έως την 1η Ιανουαρίου 2022.
                  
               
                     (2)
                  
                  
                     Σύμφωνα με το άρθρο 128 του κανονισμού (ΕΕ) 2021/2115, πρέπει να θεσπιστεί πλαίσιο επιδόσεων που θα επιτρέπει την υποβολή εκθέσεων, την παρακολούθηση και την αξιολόγηση των επιδόσεων του στρατηγικού σχεδίου της ΚΓΠ κατά τη διάρκεια της υλοποίησής του. Για τον σκοπό αυτόν, στο παράρτημα I του κανονισμού (ΕΕ) 2021/2115 καθορίζονται κοινοί δείκτες εκροών και αποτελεσμάτων, οι οποίοι αποτελούν τη βάση για τους μηχανισμούς εκκαθάρισης επιδόσεων και επανεξέτασης επιδόσεων, καθώς και για την παρακολούθηση και αξιολόγηση της ΚΓΠ. Θα πρέπει να θεσπιστούν σαφείς και κοινοί κανόνες σχετικά με τις μεθόδους υπολογισμού των εν λόγω δεικτών.
                  
               
                     (3)
                  
                  
                     Δεδομένου ότι τα κράτη μέλη πρέπει να διαθέτουν κανόνες σχετικά με τις μεθόδους υπολογισμού των κοινών δεικτών εκροών και αποτελεσμάτων κατά την κατάρτιση των προσχεδίων στρατηγικών σχεδίων για την ΚΓΠ που πρέπει να υποβληθούν στην Επιτροπή έως την 1η Ιανουαρίου 2022, ο παρών κανονισμός θα πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
                  
               
                     (4)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής κοινής γεωργικής πολιτικής,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Οι μέθοδοι υπολογισμού των κοινών δεικτών εκροών και αποτελεσμάτων του παραρτήματος I του κανονισμού (ΕΕ) 2021/2115 καθορίζονται στο παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         
         
            Βρυξέλλες, 21 Δεκεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 435 της 6.12.2021, σ. 1.
      
      
         
            ΠΑΡΑΡΤΗΜΑ
            
               ΜΕΘΟΔΟΙ ΥΠΟΛΟΓΙΣΜΟΥ ΤΩΝ ΚΟΙΝΩΝ ΔΕΙΚΤΩΝ ΕΚΡΟΩΝ ΚΑΙ ΑΠΟΤΕΛΕΣΜΑΤΩΝ ΠΟΥ ΠΑΡΑΤΙΘΕΝΤΑΙ ΣΤΟ ΠΑΡΑΡΤΗΜΑ I ΤΟΥ ΚΑΝΟΝΙΣΜΟΥ (ΕΕ) 2021/2115
            
            ΔΕΙΚΤΕΣ ΕΚΡΟΩΝ
            
               Μέθοδοι υπολογισμού των δεικτών εκροών που πρέπει να χρησιμοποιούνται για την εκκαθάριση των επιδόσεων
            
            
                     
                        1.
                     
                     
                        Κατά τον υπολογισμό των δεικτών για την εκκαθάριση των επιδόσεων, τα κράτη μέλη λαμβάνουν υπόψη τα ακόλουθα:
                        
                                    α)
                                 
                                 
                                    η πρόβλεψη των εκροών γίνεται ανά γεωργικό οικονομικό έτος ως εξής:
                                    
                                                i)
                                             
                                             
                                                ανά παρέμβαση. Εάν καθορίζονται περισσότερα του ενός μοναδιαία ποσά για μια παρέμβαση, οι εκροές μπορούν να προβλέπονται είτε ανά μοναδιαίο ποσό, για τις ομάδες μοναδιαίων ποσών, είτε για όλα τα μοναδιαία ποσά. Εάν καθορίζονται περισσότερες από μία μονάδες μέτρησης για τον δείκτη εκροών της παρέμβασης, η πρόβλεψη γίνεται ανά μονάδα μέτρησης·
                                             
                                          
                                                ii)
                                             
                                             
                                                ανά τομέα για τις παρεμβάσεις στον τομέα των οπωροκηπευτικών, στον τομέα του λυκίσκου, στον τομέα του ελαιολάδου και των επιτραπέζιων ελιών, καθώς και στους άλλους τομείς που αναφέρονται στο άρθρο 42 στοιχείο στ) του κανονισμού (ΕΕ) 2021/2115·
                                             
                                          
                              
                                    β)
                                 
                                 
                                    η δήλωση των εκροών γίνεται ανά γεωργικό οικονομικό έτος και για όλες τις παρεμβάσεις για τις οποίες πραγματοποιήθηκαν πληρωμές κατά το συγκεκριμένο γεωργικό οικονομικό έτος ως εξής:
                                    
                                                i)
                                             
                                             
                                                ανά μοναδιαίο ποσό·
                                             
                                          
                                                ii)
                                             
                                             
                                                ανά επιχειρησιακό πρόγραμμα στον τομέα των οπωροκηπευτικών, στον τομέα του λυκίσκου, στον τομέα του ελαιολάδου και των επιτραπέζιων ελιών και στους άλλους τομείς που αναφέρονται στο άρθρο 42 στοιχείο στ) του κανονισμού (ΕΕ) 2021/2115·
                                             
                                          
                              
                                    γ)
                                 
                                 
                                    οι εκροές που παράγονται από μια παρέμβαση προβλέπονται και δηλώνονται μόνο μία φορά στο πλαίσιο του δείκτη εκροών που συνδέεται με την εν λόγω παρέμβαση στο στρατηγικό σχέδιο για την ΚΓΠ·
                                 
                              
                                    δ)
                                 
                                 
                                    όταν μια παρέμβαση περιλαμβάνει στήριξη υπό μορφή επιχορηγήσεων και χρηματοδοτικού μέσου, ο δείκτης εκροών υπολογίζεται για κάθε μορφή στήριξης·
                                 
                              
                                    ε)
                                 
                                 
                                    η δηλούμενη αξία των εκροών αντιστοιχεί στο μέρος των δαπανών που όντως καταβλήθηκαν για την εν λόγω εκροή κατά το συγκεκριμένο γεωργικό οικονομικό έτος. Για τις μερικώς υλοποιηθείσες παρεμβάσεις κατά το δεδομένο γεωργικό οικονομικό έτος, δηλώνεται μέρος των εκροών.
                                 
                              
                  
               Δήλωση προκαταβολών στους δείκτες εκροών που χρησιμοποιούνται για την εκκαθάριση των επιδόσεων
            
            
                     
                        2.
                     
                     
                        Οι παρεμβάσεις για τις οποίες πραγματοποιήθηκαν πληρωμές με τη μορφή προκαταβολών, όπως αναφέρεται στο άρθρο 32 παράγραφος 4 στοιχείο α), στο άρθρο 32 παράγραφος 5 και στο άρθρο 44 παράγραφος 3 του κανονισμού (ΕΕ) 2021/2116 του Ευρωπαϊκού Κοινοβουλίου και του Συμβουλίου (1) πριν από την υλοποίηση ολόκληρης της αντίστοιχης εκροής δεν περιλαμβάνονται στην ετήσια έκθεση επιδόσεων σύμφωνα με το άρθρο 128 του κανονισμού (ΕΕ) 2021/2115 για το γεωργικό οικονομικό έτος κατά το οποίο καταβλήθηκε η προκαταβολή. Οι εν λόγω προκαταβολές δηλώνονται για το γεωργικό οικονομικό έτος κατά το οποίο καταβάλλεται το συνολικό ποσό που αντιστοιχεί στην εκροή.
                     
                  
               Δήλωση των συγκεντρωτικών τιμών των δεικτών εκροών και των τιμών των δεικτών εκροών O.3 και O.34 που χρησιμοποιούνται για την παρακολούθηση, την κοινοποίηση και την αξιολόγηση
            
            
                     
                        3.
                     
                     
                        Για την υποβολή των συγκεντρωτικών τιμών των δεικτών εκροών και άλλων τιμών εκροών ισχύουν τα εξής:
                        
                                    α)
                                 
                                 
                                    στη δήλωση των δεικτών εκροών που χρησιμοποιούνται για την εκκαθάριση των επιδόσεων, τα κράτη μέλη περιλαμβάνουν επίσης τις ακόλουθες συγκεντρωτικές τιμές:
                                    
                                                i)
                                             
                                             
                                                τη συνολική εκροή ανά παρέμβαση, όταν για μια παρέμβαση καθορίζονται περισσότερα του ενός μοναδιαία ποσά·
                                             
                                          
                                                ii)
                                             
                                             
                                                τη συνολική εκροή ανά μονάδα μέτρησης, όταν για μια παρέμβαση καθορίζονται περισσότερες της μίας μονάδες μέτρησης·
                                             
                                          
                                                iii)
                                             
                                             
                                                τη συνολική εκροή ανά είδος παρέμβασης όταν ένα είδος παρέμβασης περιλαμβάνει περισσότερες της μίας παρεμβάσεις·
                                             
                                          
                                                iv)
                                             
                                             
                                                τη συνολική εκροή ανά μονάδα μέτρησης και, κατά περίπτωση, τη συνολική εκροή με τη χρήση κοινής μονάδας μέτρησης, όταν το είδος παρέμβασης περιλαμβάνει περισσότερες της μίας παρεμβάσεις, η εκροή των οποίων μετράται με διαφορετικές μονάδες μέτρησης·
                                             
                                          
                                                v)
                                             
                                             
                                                για τους δείκτες εκροών O.4, O.36 και O.37, όταν οι παρεμβάσεις δεν ανήκουν στο ίδιο είδος παρέμβασης, τη συνολική εκροή για τις εν λόγω παρεμβάσεις·
                                             
                                          
                              
                                    β)
                                 
                                 
                                    Τα κράτη μέλη παρέχουν ετησίως τιμές για τους ακόλουθους δείκτες εκροών που δεν χρησιμοποιούνται για την εκκαθάριση επιδόσεων:
                                    
                                                i)
                                             
                                             
                                                δείκτης εκροών Ο.3:
                                                
                                                            —
                                                         
                                                         
                                                            η τιμή του δείκτη αυτού παρέχεται ανά παρέμβαση και ανά είδος παρέμβασης·
                                                         
                                                      
                                                            —
                                                         
                                                         
                                                            παρέχονται ο συνολικός αριθμός των δικαιούχων στήριξης στο πλαίσιο της ΚΓΠ που είναι γεωργοί και ο συνολικός αριθμός των γεωργών που λαμβάνουν άμεσες ενισχύσεις·
                                                         
                                                      
                                                            —
                                                         
                                                         
                                                            αναφέρεται ο συνολικός αριθμός των δικαιούχων στήριξης στο πλαίσιο της ΚΓΠ που είναι γεωργοί, με κατανομή ανά φύλο·
                                                         
                                                      
                                                            —
                                                         
                                                         
                                                            οι δικαιούχοι προσμετρώνται στο σύνολό τους·
                                                         
                                                      
                                          
                                                ii)
                                             
                                             
                                                δείκτης εκροών Ο.34:
                                                
                                                            —
                                                         
                                                         
                                                            αναφέρονται ο συνολικός αριθμός εκταρίων που λαμβάνουν στήριξη στο πλαίσιο της ΚΓΠ και καλύπτονται από τις σχετικές κανονιστικές απαιτήσεις διαχείρισης (ΚΑΔ), τα πρότυπα για την καλή γεωργική και περιβαλλοντική κατάσταση της γης (ΚΓΠΚ) που καθορίζονται στον τίτλο III κεφάλαιο I τμήμα 2 του κανονισμού (ΕΕ) 2021/2115 και στα οποία εφαρμόζονται οι περιβαλλοντικές πρακτικές που καθορίζονται σύμφωνα με τα άρθρα 31 και 70 και τον τίτλο III κεφάλαιο III του εν λόγω κανονισμού, με εξαίρεση τις παρεμβάσεις που προβλέπονται σε άλλες μονάδες·
                                                         
                                                      
                                                            —
                                                         
                                                         
                                                            αναφέρεται ο συνολικός αριθμός εκταρίων στο πλαίσιο των περιβαλλοντικών πρακτικών που καθορίζονται σύμφωνα με τα άρθρα 31 και 70 και στον τίτλο III κεφάλαιο III του κανονισμού (ΕΕ) 2021/2115, με εξαίρεση τις παρεμβάσεις που προβλέπονται σε άλλες μονάδες·
                                                         
                                                      
                                                            —
                                                         
                                                         
                                                            τα εκτάρια προσμετρώνται στο σύνολό τους.
                                                         
                                                      
                                          
                              
                  
               Μέθοδοι υπολογισμού των συγκεντρωτικών τιμών των δεικτών εκροών που χρησιμοποιούνται για την παρακολούθηση, την κοινοποίηση και την αξιολόγηση
            
            
                     
                        4.
                     
                     
                        Κατά τον υπολογισμό των συγκεντρωτικών τιμών των δεικτών εκροών, οι εκροές προσμετρώνται ως εξής:
                        
                                    α)
                                 
                                 
                                    για τις συγκεντρωτικές τιμές των δεικτών εκροών που αφορούν παρεμβάσεις οι οποίες καλύπτονται από το ολοκληρωμένο σύστημα διαχείρισης και ελέγχου που αναφέρεται στο άρθρο 65 παράγραφος 1 του κανονισμού (ΕΕ) 2021/2116 (στο εξής: ολοκληρωμένο σύστημα) και παρεμβάσεις για τις οποίες το συνολικό ποσό καταβάλλεται εντός του οικονομικού έτους και οι οποίες δεν καλύπτονται από το ολοκληρωμένο σύστημα, οι εκροές προσμετρώνται πάντοτε στο σύνολό τους·
                                 
                              
                                    β)
                                 
                                 
                                    για τις συγκεντρωτικές τιμές των δεικτών εκροών που αφορούν παρεμβάσεις οι οποίες δεν καλύπτονται από το ολοκληρωμένο σύστημα και για τις οποίες τα ποσά καταβάλλονται σε διαφορετικές δόσεις στη διάρκεια περισσότερων ετών, προσμετράται ένα μέρος των εκροών.
                                 
                              
                  
               Πρόσθετη εθνική χρηματοδότηση για δείκτες εκροών
            
            
                     
                        5.
                     
                     
                        Όταν παρέχεται στήριξη ως πρόσθετη εθνική χρηματοδότηση που αναφέρεται στο άρθρο 115 παράγραφος 5 του κανονισμού (ΕΕ) 2021/2115 (στο εξής: πρόσθετη εθνική χρηματοδότηση), ισχύουν τα ακόλουθα:
                        
                                    α)
                                 
                                 
                                    στις προβλεπόμενες εκροές περιλαμβάνονται και οι εκροές που παράγονται από την πρόσθετη εθνική χρηματοδότηση·
                                 
                              
                                    β)
                                 
                                 
                                    οι εκροές που παράγονται από την πρόσθετη εθνική χρηματοδότηση δηλώνονται χωριστά από τις εκροές που παράγονται από δημόσιες δαπάνες εκτός της πρόσθετης εθνικής χρηματοδότησης·
                                 
                              
                                    γ)
                                 
                                 
                                    οι εκροές που παράγονται από την πρόσθετη εθνική χρηματοδότηση δεν λαμβάνονται υπόψη για την εκκαθάριση των επιδόσεων·
                                 
                              
                                    δ)
                                 
                                 
                                    οι εκροές που παράγονται από την πρόσθετη εθνική χρηματοδότηση λαμβάνονται υπόψη στον υπολογισμό των συγκεντρωτικών τιμών των δεικτών εκροών για την παρακολούθηση, κοινοποίηση και αξιολόγηση.
                                 
                              
                  
               Κανόνες για την αποφυγή της διπλής προσμέτρησης στους δείκτες εκροών που χρησιμοποιούνται για την παρακολούθηση, την κοινοποίηση και την αξιολόγηση
            
            
                     
                        6.
                     
                     
                        Για την αποφυγή διπλής προσμέτρησης κατά τον υπολογισμό των συγκεντρωτικών τιμών των δεικτών εκροών, ισχύουν τα ακόλουθα:
                        
                                    α)
                                 
                                 
                                    όταν μια μονάδα εκροής καλύπτεται από πολλαπλές σχετικές παρεμβάσεις, ή περισσότερες της μίας πράξεις στο πλαίσιο της ίδιας παρέμβασης, η εν λόγω μονάδα εκροής προσμετράται μόνο μία φορά κατά τον υπολογισμό της συγκεντρωτικής τιμής·
                                 
                              
                                    β)
                                 
                                 
                                    οι συγκεντρωτικές τιμές για τους δείκτες εκροών που αφορούν παρέμβαση η οποία καλύπτεται από το ολοκληρωμένο σύστημα και αναφέρεται στην ετήσια έκθεση επιδόσεων για το γεωργικό οικονομικό έτος N-1 περιλαμβάνουν τον αριθμό των μονάδων που έχουν λάβει μερική ή πλήρη πληρωμή κατά το γεωργικό οικονομικό έτος N-1 σε σχέση με παρεμβάσεις για τις οποίες υποβλήθηκε αίτηση το έτος N-2·
                                 
                              
                                    γ)
                                 
                                 
                                    όταν εφαρμόζονται δικαιώματα ενίσχυσης ή ανώτατα όρια, τα κράτη μέλη δηλώνουν τη σχετική έκταση που προσδιορίστηκε ως επιλέξιμη για ενίσχυση μετά από διοικητικούς ελέγχους και πριν από την εφαρμογή των εν λόγω ορίων βάσει των σχετικών δεικτών εκροών.
                                 
                              
                  ΔΕΙΚΤΕΣ ΑΠΟΤΕΛΕΣΜΑΤΩΝ
            
               Σχέση μεταξύ ειδικών στόχων, δεικτών αποτελεσμάτων και παρεμβάσεων
            
            
                     
                        7.
                     
                     
                        Στο στρατηγικό τους σχέδιο για την ΚΓΠ, τα κράτη μέλη προσδιορίζουν τις σχέσεις μεταξύ των ειδικών στόχων, των δεικτών αποτελεσμάτων και των παρεμβάσεων ως εξής:
                        
                                    α)
                                 
                                 
                                    τα κράτη μέλη προσδιορίζουν τη σχέση μεταξύ των δεικτών αποτελεσμάτων και των ειδικών στόχων. Ένας δείκτης αποτελεσμάτων μπορεί να συνδέεται με περισσότερους του ενός ειδικούς στόχους·
                                 
                              
                                    β)
                                 
                                 
                                    οι παρεμβάσεις συνδέονται με όλους τους δείκτες αποτελεσμάτων στους οποίους συμβάλλουν άμεσα και σημαντικά·
                                 
                              
                                    γ)
                                 
                                 
                                    μόνο οι πράξεις στο πλαίσιο μιας παρέμβασης που συμβάλλουν άμεσα και σημαντικά σε έναν δείκτη αποτελεσμάτων αποδίδονται στον εν λόγω δείκτη αποτελεσμάτων·
                                 
                              
                                    δ)
                                 
                                 
                                    μία και μόνη παρέμβαση, ή μία και μόνη πράξη στο πλαίσιο μιας παρέμβασης, μπορεί να συμβάλλει σε περισσότερους από έναν δείκτες αποτελεσμάτων·
                                 
                              
                                    ε)
                                 
                                 
                                    η αξία της εκροής που παράγεται από μια πράξη καταλογίζεται πάντοτε στο σύνολό της στον/στους σχετικό/ούς δείκτη/ες αποτελεσμάτων, ακόμη και όταν συνδέεται με περισσότερους δείκτες αποτελεσμάτων·
                                 
                              
                                    στ)
                                 
                                 
                                    οι δεσμεύσεις διαχείρισης και οι επενδύσεις που συμβάλλουν στον ίδιο σκοπό συνδέονται με χωριστούς δείκτες αποτελεσμάτων, με εξαίρεση τους δείκτες αποτελεσμάτων R.43 και R.44·
                                 
                              
                                    ζ)
                                 
                                 
                                    ο δείκτης αποτελεσμάτων R.35 συνδέεται με παρεμβάσεις στον τομέα της μελισσοκομίας που περιλαμβάνονται στο είδος παρέμβασης που αναφέρεται στο άρθρο 55 παράγραφος 1 στοιχείο β) του κανονισμού (ΕΕ) 2021/2115. Οι παρεμβάσεις αυτές δηλώνονται μόνο στον δείκτη αποτελεσμάτων R.35·
                                 
                              
                                    η)
                                 
                                 
                                    οι εκτάσεις που υπόκεινται μόνο σε ΚΑΔ και στα πρότυπα ΚΓΠΚ δεν περιλαμβάνονται στον υπολογισμό των δεικτών αποτελεσμάτων, με εξαίρεση τον δείκτη αποτελεσμάτων R.4, ο οποίος έχει σχεδιαστεί ειδικά για να αποτυπώνει το μερίδιο των γεωργικών εκτάσεων που λαμβάνουν εισοδηματική στήριξη στο πλαίσιο της ΚΓΠ και υπόκεινται στην αιρεσιμότητα.
                                 
                              
                  
               Λεπτομερείς μέθοδοι υπολογισμού των δεικτών αποτελεσμάτων
            
            
                     
                        8.
                     
                     
                        Κατά τον σχεδιασμό και την αναφορά των δεικτών αποτελεσμάτων στην ετήσια έκθεση επιδόσεων, λαμβάνονται υπόψη τα ακόλουθα σημεία:
                        
                                    α)
                                 
                                 
                                    οι τιμές των δεικτών αποτελεσμάτων υπολογίζονται στο σύνολό τους για το γεωργικό οικονομικό έτος της πρώτης πληρωμής, ακόμη κι αν πραγματοποιήθηκε μόνο μερική πληρωμή κατά το σχετικό γεωργικό οικονομικό έτος·
                                 
                              
                                    β)
                                 
                                 
                                    κατά παρέκκλιση από το στοιχείο α), για τον δείκτη αποτελεσμάτων R.37, οι τιμές προσμετρώνται στο σύνολό τους κατά τον χρόνο ολοκλήρωσης της πράξης·
                                 
                              
                                    γ)
                                 
                                 
                                    οι τιμές που σχετίζονται με πληρωμές με τη μορφή προκαταβολών που αναφέρονται στο άρθρο 32 παράγραφος 4 στοιχείο α), στο άρθρο 32 παράγραφος 5, στο άρθρο 44 παράγραφος 2 δεύτερο εδάφιο και στο άρθρο 44 παράγραφος 3 του κανονισμού (ΕΕ) 2021/2116 δεν προσμετρώνται κατά τον ποσοτικό προσδιορισμό των σχετικών δεικτών αποτελεσμάτων πριν από την υλοποίηση της αντίστοιχης εκροής·
                                 
                              
                                    δ)
                                 
                                 
                                    για τους δείκτες αποτελεσμάτων R.4, R.5, R.6, R.7, R.8, R.11, R.12, R.13, R.14, R.19, R.20, R.21, R.22, R.23, R.24, R.25, R.29, R.30, R.31, R.33,R.34, R.43 και R.44 υπολογίζονται ετήσιες τιμές·
                                 
                              
                                    ε)
                                 
                                 
                                    για τους δείκτες αποτελεσμάτων R.1, R.2, R.3, R.9, R.10, R.15, R.16, R.17, R.18, R.26, R.27, R.28, R.32, R.35, R.36, R.37, R.38, R.39, R.40, R.41 και R.42 υπολογίζονται σωρευτικές τιμές·
                                 
                              
                                    στ)
                                 
                                 
                                    ο δείκτης αποτελεσμάτων R.4 αφορά τις εκτάσεις που καλύπτονται από όλα τα είδη παρέμβασης υπό μορφή άμεσων ενισχύσεων που αναφέρονται στον τίτλο III κεφάλαιο II του κανονισμού (ΕΕ) 2021/2115, καθώς και τη στήριξη για εκτάσεις που υπόκεινται σε φυσικούς ή άλλους ειδικούς ανά περιοχή περιορισμούς οι οποίοι αναφέρονται στο άρθρο 71 του εν λόγω κανονισμού και για μειονεκτήματα ανά περιοχή που προκύπτουν από ορισμένες υποχρεωτικές απαιτήσεις που αναφέρονται στο άρθρο 72 του εν λόγω κανονισμού·
                                 
                              
                                    ζ)
                                 
                                 
                                    ο δείκτης αποτελεσμάτων R.6 αφορά όλα τα είδη παρέμβασης υπό μορφή άμεσων ενισχύσεων που αναφέρονται στον τίτλο III κεφάλαιο II του κανονισμού (ΕΕ) 2021/2115, με εξαίρεση την ειδική ενίσχυση για το βαμβάκι που αναφέρεται στο άρθρο 36 του εν λόγω κανονισμού·
                                 
                              
                                    η)
                                 
                                 
                                    ο δείκτης αποτελεσμάτων R.7 αφορά όλα τα είδη παρέμβασης υπό μορφή άμεσων ενισχύσεων που αναφέρονται στον τίτλο III κεφάλαιο II του κανονισμού (ΕΕ) 2021/2115, με εξαίρεση την ειδική ενίσχυση για το βαμβάκι που αναφέρεται στο άρθρο 36 του εν λόγω κανονισμού, καθώς και τη στήριξη για εκτάσεις που υπόκεινται σε φυσικούς ή άλλους ειδικούς ανά περιοχή περιορισμούς που αναφέρονται στο άρθρο 71 του εν λόγω κανονισμού και για μειονεκτήματα ανά περιοχή που προκύπτουν από ορισμένες υποχρεωτικές απαιτήσεις που αναφέρονται στο άρθρο 72 του εν λόγω κανονισμού·
                                 
                              
                                    θ)
                                 
                                 
                                    κατά παρέκκλιση από το στοιχείο η), όταν τα κράτη μέλη σχεδιάζουν παρεμβάσεις σύμφωνα με το άρθρο 72 του κανονισμού (ΕΕ) 2021/2115 για τη στήριξη μόνο δασικών εκτάσεων, οι παρεμβάσεις αυτές μπορούν να συνδέονται με τον δείκτη αποτελεσμάτων R.30, υπό τους ακόλουθους όρους:
                                    
                                                —
                                             
                                             
                                                δεν έχουν σχεδιαστεί παρεμβάσεις για γεωργικές εκτάσεις που υπόκεινται σε φυσικούς ή άλλους ειδικούς ανά περιοχή περιορισμούς που αναφέρονται στο άρθρο 71 του κανονισμού (ΕΕ) 2021/2115· και
                                             
                                          
                                                —
                                             
                                             
                                                το άρθρο 22 παράγραφος 2 του κανονισμού (ΕΕ) 2021/2115 δεν εφαρμόζεται στις περιοχές που ορίζονται σύμφωνα με το άρθρο 32 του κανονισμού (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου (2)·
                                             
                                          
                              
                                    ι)
                                 
                                 
                                    ο δείκτης αποτελεσμάτων R.38 αφορά τις παρεμβάσεις για το LEADER που αναφέρονται στο άρθρο 77 παράγραφος 1 στοιχείο β) του κανονισμού (ΕΕ) 2021/2115. Στο στρατηγικό τους σχέδιο για την ΚΓΠ, κατά την υποβολή του προς έγκριση σύμφωνα με το άρθρο 118 του κανονισμού (ΕΕ) 2021/2115, τα κράτη μέλη καθορίζουν για τον δείκτη αποτελεσμάτων R.38 στόχο που υποδεικνύει τον αναμενόμενο αγροτικό πληθυσμό που καλύπτεται από στρατηγικές τοπικής ανάπτυξης με πρωτοβουλία τοπικών κοινοτήτων, όπως αναφέρεται στο άρθρο 32 του κανονισμού (ΕΕ) 2021/1060 του Ευρωπαϊκού Κοινοβουλίου και του Συμβουλίου (3). Μετά την επιλογή όλων των στρατηγικών τοπικής ανάπτυξης στο πλαίσιο στρατηγικού σχεδίου ΚΓΠ, το οικείο κράτος μέλος τροποποιεί το στρατηγικό σχέδιο για την ΚΓΠ, κατά περίπτωση, για να προσθέσει στις υφιστάμενες τιμές στόχου την πρόσθετη συνεισφορά που αναμένεται από την εφαρμογή των επιλεγμένων στρατηγικών τοπικής ανάπτυξης. Αυτό μπορεί να περιλαμβάνει πρόσθετες σχέσεις μεταξύ των παρεμβάσεων για το LEADER και των κοινών δεικτών αποτελεσμάτων που ορίζονται στο παράρτημα I του κανονισμού (ΕΕ) 2021/2115·
                                 
                              
                                    ια)
                                 
                                 
                                    οι δείκτες αποτελεσμάτων που συνδέονται με την έκταση R.12, R.14, R.19, R.20, R.21, R.22, R.23, R.24, R.29, R.31, R.33 και R.34 αφορούν μόνο προαιρετικές περιβαλλοντικές πρακτικές που υπερβαίνουν τις υποχρεωτικές απαιτήσεις για τις οποίες καταβάλλονται ενισχύσεις σε εκτάρια στο πλαίσιο των οικολογικών προγραμμάτων που αναφέρονται στο άρθρο 31 του κανονισμού (ΕΕ) 2021/2115, τις γεωργο-περιβαλλοντικο-κλιματικές δεσμεύσεις που αναφέρονται στο άρθρο 70 του κανονισμού (ΕΕ) 2021/2115, καθώς και σχετικές παρεμβάσεις σε ορισμένους τομείς που αναφέρονται στον τίτλο III κεφάλαιο III του κανονισμού (ΕΕ) 2021/2115·
                                 
                              
                                    ιβ)
                                 
                                 
                                    κατά παρέκκλιση από το στοιχείο ια), τα κράτη μέλη μπορούν επίσης να συνδέουν τους δείκτες αποτελεσμάτων R.12, R.14, R.19, R.20, R.21, R.22, R.23, R.24, R.29, R.31, R.33 και R.34 με παρεμβάσεις άλλες από εκείνες που αναφέρονται στο στοιχείο ια), υπό την προϋπόθεση ότι οι στηριζόμενες πρακτικές υπερβαίνουν τις σχετικές υποχρεωτικές απαιτήσεις και συμβάλλουν σημαντικά και άμεσα στους σχετικούς δείκτες αποτελεσμάτων·
                                 
                              
                                    ιγ)
                                 
                                 
                                    η πρόσθετη εθνική χρηματοδότηση λαμβάνεται υπόψη για τον υπολογισμό των δεικτών αποτελεσμάτων.
                                 
                              
                  
               Κανόνες για την αποφυγή διπλής προσμέτρησης στους δείκτες αποτελεσμάτων
            
            
                     
                        9.
                     
                     
                        Για τον υπολογισμό των δεικτών αποτελεσμάτων χωρίς διπλή προσμέτρηση, ισχύουν τα ακόλουθα:
                        
                                    α)
                                 
                                 
                                    όταν μια μονάδα που συμβάλλει στον ποσοτικό προσδιορισμό ενός δείκτη αποτελεσμάτων καλύπτεται από περισσότερες παρεμβάσεις ή περισσότερες πράξεις στο πλαίσιο της ίδιας παρέμβασης, οι οποίες συνδέονται με τον ίδιο δείκτη αποτελεσμάτων, η μονάδα αυτή προσμετράται μόνο μία φορά στον ποσοτικό προσδιορισμό του εν λόγω δείκτη αποτελεσμάτων·
                                 
                              
                                    β)
                                 
                                 
                                    οι δείκτες αποτελεσμάτων που αφορούν παρεμβάσεις οι οποίες καλύπτονται από το ολοκληρωμένο σύστημα και αναφέρονται στην ετήσια έκθεση επιδόσεων για το γεωργικό οικονομικό έτος N-1 περιλαμβάνουν τον αριθμό των μονάδων που έχουν λάβει μερική ή πλήρη πληρωμή κατά το γεωργικό οικονομικό έτος N-1 σε σχέση με παρεμβάσεις για τις οποίες υποβλήθηκε αίτηση το έτος N-2·
                                 
                              
                                    γ)
                                 
                                 
                                    όταν εφαρμόζονται δικαιώματα ενίσχυσης ή ανώτατα όρια, τα κράτη μέλη δηλώνουν τη σχετική έκταση που προσδιορίστηκε ως επιλέξιμη για ενίσχυση μετά από διοικητικούς ελέγχους και πριν από την εφαρμογή των εν λόγω ορίων βάσει των σχετικών δεικτών αποτελεσμάτων·
                                 
                              
                                    δ)
                                 
                                 
                                    κατά παρέκκλιση από το στοιχείο α), μπορεί να γίνει δεκτή διπλή προσμέτρηση για τους δείκτες αποτελεσμάτων R.1, R.2, R.3, R.10 και R.28.
                                 
                              
                  
               Παρονομαστές των δεικτών αποτελεσμάτων
            
            
                     
                        10.
                     
                     
                        Για τους παρονομαστές ισχύουν τα ακόλουθα:
                        
                                    α)
                                 
                                 
                                    οι τιμές των δεικτών πλαισίου που χρησιμοποιούνται ως παρονομαστές των δεικτών αποτελεσμάτων καθορίζονται για ολόκληρη την περίοδο του στρατηγικού σχεδίου για την ΚΓΠ. Σε δεόντως αιτιολογημένες περιπτώσεις, τα κράτη μέλη μπορούν να επικαιροποιούν τις τιμές αυτές στο πλαίσιο τροποποίησης του στρατηγικού σχεδίου για την ΚΓΠ σύμφωνα με το άρθρο 119 του κανονισμού (ΕΕ) 2021/2115·
                                 
                              
                                    β)
                                 
                                 
                                    κατά παρέκκλιση από το στοιχείο α), για την υποβολή των στοιχείων, οι παρονομαστές για τους δείκτες αποτελεσμάτων R.6, R.7 και R.11 επικαιροποιούνται κάθε έτος.
                                 
                              
                  
               Ανάλυση των δεικτών αποτελεσμάτων για την υποβολή στοιχείων
            
            
                     
                        11.
                     
                     
                        Τα κράτη μέλη δηλώνουν μόνο μία τιμή ανά σχετικό δείκτη αποτελεσμάτων. Κατά παρέκκλιση από την πρώτη περίοδο, απαιτείται ανάλυση στις ακόλουθες περιπτώσεις:
                        
                                    α)
                                 
                                 
                                    ανά τομέα για τον δείκτη αποτελεσμάτων R.11·
                                 
                              
                                    β)
                                 
                                 
                                    ανά υποκατηγορίες για τον δείκτη αποτελεσμάτων R.17·
                                 
                              
                                    γ)
                                 
                                 
                                    μεταξύ μετατροπής στη βιολογική γεωργία και διατήρησής της για τον δείκτη αποτελεσμάτων R.29·
                                 
                              
                                    δ)
                                 
                                 
                                    ανά είδος γης για τον δείκτη αποτελεσμάτων R.33·
                                 
                              
                                    ε)
                                 
                                 
                                    ανά φύλο για τον δείκτη αποτελεσμάτων R.36·
                                 
                              
                                    στ)
                                 
                                 
                                    ανά είδος ζωικού κεφαλαίου για τους δείκτες αποτελεσμάτων R.43 και R.44.
                                 
                              
                  
               Συντελεστές μετατροπής ζώων σε μονάδες ζωικού κεφαλαίου
            
            
                     
                        12.
                     
                     
                        Για τη χρήση των συντελεστών μετατροπής ισχύουν τα εξής:
                        
                                    α)
                                 
                                 
                                    για τους δείκτες εκροών και τους δείκτες αποτελεσμάτων, κατά περίπτωση, χρησιμοποιούνται οι συντελεστές της Eurostat για τη μετατροπή των ζώων σε μονάδες ζωικού κεφαλαίου·
                                 
                              
                                    β)
                                 
                                 
                                    κατά παρέκκλιση από το στοιχείο α), μπορούν να χρησιμοποιούνται οι απλουστευμένοι συντελεστές μετατροπής που προβλέπονται στον ακόλουθο πίνακα:
                                    
                                                Είδος
                                             
                                             
                                                Ηλικία/κατηγορία
                                             
                                             
                                                Συντελεστής
                                             
                                          
                                                Βοοειδή
                                             
                                             
                                                κάτω των έξι μηνών
                                             
                                             
                                                0,4 
                                             
                                          
                                                 
                                             
                                             
                                                από έξι μήνες έως 2 έτη
                                             
                                             
                                                0,6 
                                             
                                          
                                                 
                                             
                                             
                                                άνω των 2 ετών
                                             
                                             
                                                1,0 
                                             
                                          
                                                Ιπποειδή
                                             
                                             
                                                άνω των 6 μηνών
                                             
                                             
                                                1,0 
                                             
                                          
                                                Αιγοπρόβατα
                                             
                                             
                                                 
                                             
                                             
                                                0,15 
                                             
                                          
                                                Χοίροι
                                             
                                             
                                                θηλυκοί χοίροι αναπαραγωγής > 50 kg
                                             
                                             
                                                0,5 
                                             
                                          
                                                 
                                             
                                             
                                                λοιποί χοίροι
                                             
                                             
                                                0,3 
                                             
                                          
                                                Πουλερικά
                                             
                                             
                                                 
                                             
                                             
                                                 
                                             
                                          
                                                 
                                             
                                             
                                                όρνιθες ωοπαραγωγής
                                             
                                             
                                                0,014 
                                             
                                          
                                                 
                                             
                                             
                                                λοιπά πουλερικά
                                             
                                             
                                                0,03 
                                             
                                          
                              
                                    γ)
                                 
                                 
                                    οι συντελεστές μετατροπής που προβλέπονται στον πίνακα του στοιχείου β) μπορούν να αυξηθούν ή να μειωθούν σε δεόντως αιτιολογημένες περιπτώσεις και να επεξηγηθούν στο στρατηγικό σχέδιο για την ΚΓΠ, λαμβάνοντας υπόψη επιστημονικά στοιχεία·
                                 
                              
                                    δ)
                                 
                                 
                                    άλλες κατηγορίες ζώων μπορούν κατ’ εξαίρεση να προστεθούν στον πίνακα που παρατίθεται στο στοιχείο β) σε δεόντως αιτιολογημένες περιπτώσεις, ο δε συντελεστής μετατροπής για τις κατηγορίες αυτές καθορίζεται και επεξηγείται στο στρατηγικό σχέδιο για την ΚΓΠ, λαμβάνοντας υπόψη επιστημονικά στοιχεία.
                                 
                              
                  
               (1)  Κανονισμός (ΕΕ) 2021/2116 του Ευρωπαϊκού Κοινοβουλίου και του Συμβουλίου, της 2ας Δεκεμβρίου 2021, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση του κανονισμού (ΕΕ) αριθ. 1306/2013 (ΕΕ L 435 της 6.12.2021, σ. 187).
            
               (2)  Κανονισμός (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση του κανονισμού (ΕΚ) αριθ. 1698/2005 του Συμβουλίου (ΕΕ L 347 της 20.12.2013, σ. 487).
            
               (3)  Κανονισμός (ΕΕ) 2021/1060 του Ευρωπαϊκού Κοινοβουλίου και του Συμβουλίου, της 24ης Ιουνίου 2021, για τον καθορισμό κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο+, το Ταμείο Συνοχής, το Ταμείο Δίκαιης Μετάβασης και το Ευρωπαϊκό Ταμείο Θάλασσας, Αλιείας και Υδατοκαλλιέργειας, και δημοσιονομικών κανόνων για τα εν λόγω Ταμεία και για το Ταμείο Ασύλου, Μετανάστευσης και Ένταξης, το Ταμείο Εσωτερικής Ασφάλειας και το Μέσο για τη Χρηματοδοτική Στήριξη της Διαχείρισης των Συνόρων και την Πολιτική των Θεωρήσεων (ΕΕ L 231 της 30.6.2021, σ. 159).